# data[].attributes.headline
Τεκμηριωμένη θέση μαθητή Ε 

# data[].attributes.subject
Τεκμηριωμένη θέση μαθητή Ε 

# data[].attributes.body
Για το ερώτημα που τέθηκε θα πρέπει να δώσουμε προτεραιότητα στους ειδικούς. Το ζήτημα της εικόνας ενός σχολείου δεν περιορίζεται σε αυτό και μόνο το χώρο. Είναι ζήτημα της εικόνας που δίνει μια πόλη, είναι ζήτημα ομορφιάς και αρμονίας. Δεν μπορούμε να κάνουμε αυθαίρετες ενέργειες που χαλάνε τη γενική εικόνα. Γι΄ αυτό προτείνω να αποφασίζουν για τέτοια ζητήματα οι ειδικοί επιστήμονες, δηλαδή αρχιτέκτονες ή οι πολεοδόμοι, όποιοι τέλος πάντων οργανώνουν την εικόνα μιας πόλης, ώστε να φαίνεται όμορφη και μοντέρνα.

# data[].attributes.headline
Τεκμηριωμένη θέση μαθητή Δ 

# data[].attributes.subject
Τεκμηριωμένη θέση μαθητή Δ 

# data[].attributes.body
Στην περίπτωση ενός δημόσιου χώρου ή ενός δημόσιου κτιρίου, όπως είναι ένα σχολείο, δεν μπορώ να σκεφτώ κανέναν ιδανικότερο τρόπο για να ληφθεί μια απόφαση από τις δημοκρατικές διαδικασίες. Τι εννοώ. Εννοώ ότι για να αποφασιστεί αν και πώς θα γίνει street art σε έναν τοίχο θα πρέπει όλοι οι κάτοικοι του δήμου, οι δημότες να ψηφίσουν και η πλειοψηφία να κερδίσει. Έτσι, άλλωστε, λαμβάνονται πολλές αποφάσεις σε μια οργανωμένη κοινωνία. Μάλιστα, σήμερα αυτό είναι πανεύκολο γιατί μπορεί να οργανωθεί μια ψηφιακή ψηφοφορία μέσω app στο κινητό και η τελική απόφαση να εκφράζει πολύ περισσότερους ανθρώπους.

# data[].attributes.headline
Τεκμηριωμένη θέση μαθητή Γ 

# data[].attributes.subject
Τεκμηριωμένη θέση μαθητή Γ 

# data[].attributes.body
Η άποψή μου είναι ότι στη street art ο μόνος που μπορεί να έχει λόγο και πρέπει να αποφασίζει για το πού και το πώς είναι ο καλλιτέχνης. Στη street art δε μιλάμε απλά για το χρώμα του κτιρίου και αν θα είναι άσπρο ή μπεζ. Μιλάμε για τέχνη, όσο και αν ακόμη δεν έχουμε συνηθίσει να λέμε τέχνη τα γκραφίτι και τα μουράλ. Στην τέχνη αποφασίζει ο καλλιτέχνης με απόλυτη ελευθερία τί θα κάνει και πού θα το κάνει. Εμείς απλά θα σεβαστούμε τον καλλιτέχνη και θα απολαύσουμε το έργο του το οποίο, μάλιστα, το ζωγραφίζει δωρεάν και μπορούμε να το θαυμάζουμε καθημερινά στο σχολείο μας.

# data[].attributes.headline
Τεκμηριωμένη θέση μαθητή Β 

# data[].attributes.subject
Τεκμηριωμένη θέση μαθητή Β 

# data[].attributes.body
Εγώ πιστεύω ότι τον πρώτο λόγο θα πρέπει να έχουν οι κάτοικοι της γειτονιάς όπου βρίσκεται το σχολείο. Θεωρώ πως το σχολείο είναι πρώτα από όλα μέρος της γειτονιάς μας, και πως επειδή όλοι οι κάτοικοι, μικροί και μεγάλοι, το βλέπουν καθημερινά και τους αφορά, εκείνοι έχουν προτεραιότητα στο να αποφασίσουν τί τους αρέσει να βλέπουν, αν θέλουν να βλέπουν μια τοιχογραφία ή όχι και που θα είναι ζωγραφισμένη.

# data[].attributes.headline
Τεκμηριωμένη θέση μαθητή Α 

# data[].attributes.subject
Τεκμηριωμένη θέση μαθητή Α 

# data[].attributes.body
Κατά τη γνώμη μου αρμόδιοι για να αποφασίσουν αν θα επιτρέψουν τη δημιουργία street art οποιασδήποτε μορφής σε ένα σχολικό κτίριο είναι μόνο οι κρατικοί φορείς και οι φορείς τοπικής αυτοδιοίκησης, όπως ο Δήμος, η Περιφέρεια ή το Υπουργείο Παιδείας. Η άποψή μου βασίζεται στο γεγονός ότι, από όσο γνωρίζω, τα σχολικά κτίρια συντηρούνται από τους Δήμους και την ίδια στιγμή σχετίζονται με το Υπουργείο μιας και εκεί κάνουμε τα μαθήματά μας. Έτσι, μου φαίνεται λογικότερο να δικαιούνται εκείνοι να κρίνουν αν πρέπει να αλλάξει το ύφος, το χρώμα, η διακόσμηση του σχολείου, τουλάχιστον σε έναν εξωτερικό χώρο.

# data[].attributes.headline
ΚΕΙΜΕΝΟ ΣΥΝΑΙΝΕΣΗΣ:                                                                                                                                                                             Τα graffiti και, κυρίως, τα murals, ομορφαίνουν τους τοίχους του σχολείου και κάνουν το περιβάλλον πιο ευχάριστο, κατά τη γνώμη μας. Βέβαια όχι όλα ανεξαιρέτως, καθώς πολλές φορές η εικόνα τους είναι αμφιλεγόμενη ή ακόμη και τρομακτική για κάποιους. Σίγουρα, το θέμα της αρμοδιότητας για τη δημιουργία τους διχάζει και εμάς. Σε γενικές γραμμές, όμως, συμφωνούμε πως μια δημιουργία θα πρέπει να έχει πρώτα τη σύμφωνη γνώμη των ανθρώπων που ζουν και εργάζονται καθημερινά στο χώρο, για παράδειγμα στο σχολείο να έχουν άποψη οι μαθητές και οι καθηγητές/δάσκαλοι ή σε  μια πλατεία οι κάτοικοι της γειτονιάς. Επίσης, θα ήταν καλό ο καλλιτέχνης να προϊδεάσει τους κατοίκους για το τι περίπου θα περιμένουν και, τέλος, μια επιτροπή κατοίκων να ενημερώσει και τους αρμόδιους φορείς, ώστε να μην προκύψει εκ των υστέρων διαφωνία που μπορεί να οδηγήσει σε ένταση μεταξύ Δήμου και κατοίκων ή καλλιτέχνη.

# data[].attributes.subject
ΚΕΙΜΕΝΟ ΣΥΝΑΙΝΕΣΗΣ:                                                                                                                                                                             Τα graffiti και, κυρίως, τα murals, ομορφαίνουν τους τοίχους του σχολείου και κάνουν το περιβάλλον πιο ευχάριστο, κατά τη γνώμη μας. Βέβαια όχι όλα ανεξαιρέτως, καθώς πολλές φορές η εικόνα τους είναι αμφιλεγόμενη ή ακόμη και τρομακτική για κάποιους. Σίγουρα, το θέμα της αρμοδιότητας για τη δημιουργία τους διχάζει και εμάς. Σε γενικές γραμμές, όμως, συμφωνούμε πως μια δημιουργία θα πρέπει να έχει πρώτα τη σύμφωνη γνώμη των ανθρώπων που ζουν και εργάζονται καθημερινά στο χώρο, για παράδειγμα στο σχολείο να έχουν άποψη οι μαθητές και οι καθηγητές/δάσκαλοι ή σε  μια πλατεία οι κάτοικοι της γειτονιάς. Επίσης, θα ήταν καλό ο καλλιτέχνης να προϊδεάσει τους κατοίκους για το τι περίπου θα περιμένουν και, τέλος, μια επιτροπή κατοίκων να ενημερώσει και τους αρμόδιους φορείς, ώστε να μην προκύψει εκ των υστέρων διαφωνία που μπορεί να οδηγήσει σε ένταση μεταξύ Δήμου και κατοίκων ή καλλιτέχνη.

# data[].attributes.headline
Πρόταση που προκύπτει από τη θέση του μαθητή Ε. 

# data[].attributes.subject
Πρόταση που προκύπτει από τη θέση του μαθητή Ε. 

# data[].attributes.body
Ε. Οι επιστήμονες, πολεοδόμοι και αρχιτέκτονες, διότι αυτοί είναι ειδικοί για την εικόνα μιας πόλης.

# data[].attributes.headline
Πρόταση που προκύπτει από τη θέση του μαθητή Δ. 

# data[].attributes.subject
Πρόταση που προκύπτει από τη θέση του μαθητή Δ. 

# data[].attributes.body
Δ. Όλοι οι δημότες της εκάστοτε πόλης μετά από ψηφοφορία μέσω της ιστοσελίδας του Δήμου.

# data[].attributes.headline
Πρόταση που προκύπτει από τη θέση του μαθητή Γ. 

# data[].attributes.subject
Πρόταση που προκύπτει από τη θέση του μαθητή Γ. 

# data[].attributes.body
Γ. Ο ίδιος ο δημιουργός (street artist) διότι είναι καλλιτέχνης και πρέπει να έχει απόλυτη ελευθερία έκφρασης.

# data[].attributes.headline
Πρόταση που προκύπτει από τη θέση του μαθητή Β. 

# data[].attributes.subject
Πρόταση που προκύπτει από τη θέση του μαθητή Β. 

# data[].attributes.body
Β. Οι κάτοικοι της συνοικίας στην οποία γίνεται η εικαστική παρέμβαση.

# data[].attributes.headline
Πρόταση που προκύπτει από τη θέση του μαθητή Α. 

# data[].attributes.subject
Πρόταση που προκύπτει από τη θέση του μαθητή Α. 

# data[].attributes.body
Α. Ο Δήμος, η Περιφέρεια ή το αρμόδιο Υπουργείο.

# data[].attributes.headline
ΕΡΕΥΝΗΤΙΚΟ ΕΡΩΤΗΜΑ:

# data[].attributes.subject
ΕΡΕΥΝΗΤΙΚΟ ΕΡΩΤΗΜΑ:

# data[].attributes.body
Κατά τη γνώμη σας, ποιος έχει τον πρώτο λόγο για το πού και πώς θα γίνει μια εικαστική παρέμβαση σε δημόσιο χώρο;

# data[].attributes.headline
ΘΕΜΑ ΠΡΟΣ ΣΥΖΗΤΗΣΗ ΣΤΗΝ ΟΜΑΔΑ:                                                                                        Στο σχολείο μας δεν είναι σπάνιο το φαινόμενο να ερχόμαστε το πρωί της  Δευτέρας για μάθημα και να βλέπουμε ότι κάποιος τοίχος του κτιρίου που πιο πριν ήταν απλά λευκός, είναι πια διακοσμημένος με μια μικρή τοιχογραφία-mural ή ένα graffiti ή ένα tag. Πολλοί μαθητές εντυπωσιάζονται και σχολιάζουν θετικά τη νέα εικόνα, ιδίως αν είναι μια μικρή τοιχογραφία, όμως δεν είναι λίγοι εκείνοι που θα διαφωνήσουν με την αισθητική του έργου.Σχόλια κάνουν και οι καθηγητές μας, αλλά και οι γονείς όταν έρχονται στο σχολείο, καθώς και οι κάτοικοι των γειτονικών πολυκατοικιών μιας και οι τοίχοι του σχολείου είναι εμφανείς σε όποιον περνά έξω από το σχολείο ή μένει στις γύρω πολυκατοικίες. Για να πούμε την αλήθεια, στους μεγαλύτερους μάλλον δεν αρέσει τόσο πολύ αυτή η κατάσταση όσο τους μικρότερους, καθώς θεωρούν ότι δεν μπορεί αυθαίρετα ένας καλλιτέχνης δρόμου, όσο ταλαντούχος και να είναι, να διαλέγει έναν τοίχο σπιτιού, έναν τοίχο σχολείου, ένα παγκάκι ή κάτι άλλο και να το ζωγραφίζει σύμφωνα με τη δική του αισθητική χωρίς άδεια από κάποιον.

# data[].attributes.subject
ΘΕΜΑ ΠΡΟΣ ΣΥΖΗΤΗΣΗ ΣΤΗΝ ΟΜΑΔΑ:                                                                                        Στο σχολείο μας δεν είναι σπάνιο το φαινόμενο να ερχόμαστε το πρωί της  Δευτέρας για μάθημα και να βλέπουμε ότι κάποιος τοίχος του κτιρίου που πιο πριν ήταν απλά λευκός, είναι πια διακοσμημένος με μια μικρή τοιχογραφία-mural ή ένα graffiti ή ένα tag. Πολλοί μαθητές εντυπωσιάζονται και σχολιάζουν θετικά τη νέα εικόνα, ιδίως αν είναι μια μικρή τοιχογραφία, όμως δεν είναι λίγοι εκείνοι που θα διαφωνήσουν με την αισθητική του έργου.Σχόλια κάνουν και οι καθηγητές μας, αλλά και οι γονείς όταν έρχονται στο σχολείο, καθώς και οι κάτοικοι των γειτονικών πολυκατοικιών μιας και οι τοίχοι του σχολείου είναι εμφανείς σε όποιον περνά έξω από το σχολείο ή μένει στις γύρω πολυκατοικίες. Για να πούμε την αλήθεια, στους μεγαλύτερους μάλλον δεν αρέσει τόσο πολύ αυτή η κατάσταση όσο τους μικρότερους, καθώς θεωρούν ότι δεν μπορεί αυθαίρετα ένας καλλιτέχνης δρόμου, όσο ταλαντούχος και να είναι, να διαλέγει έναν τοίχο σπιτιού, έναν τοίχο σχολείου, ένα παγκάκι ή κάτι άλλο και να το ζωγραφίζει σύμφωνα με τη δική του αισθητική χωρίς άδεια από κάποιον.